Diari Oficial de la Generalitat Valenciana


Sumari del DOGV 3446, del 03-03-1999 (1999/1855)

Resolució de 19 de febrer de 1999, del president executiu de l'Agència Valenciana de Turisme, per la qual s'aproven els programes d'actuació de l'Agència per a 1999, i es fan públics els programes de suport al sector turístic.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3446

Data del DOGV
:   03-03-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/1855


Data del document
:   19-02-1999

Organisme emissor
:   Agència Valenciana del Turisme

Tipus de document
:   Resolució

Descriptors 

:   * Agència Valenciana del Turisme
    * ajuda pública
    * suport econòmic
    * turisme
    * programa d'actuació

Resolució de 19 de febrer de 1999, del president executiu de l'Agència Valenciana de Turisme, per la qual s'aproven els programes d'actuació de l'Agència per a 1999, i es fan públics els programes de suport al sector turístic. [1999/X1855]
  
De conformitat amb el que disposa l'article 6.2 d) del Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana del Turisme, el Comité de Direcció d'aquesta en la sessió de data 15 de febrer de 1999, va acordar proposar al president executiu l'aprovació dels programes d'actuació de l'Agència per a 1999.
  
A la vista de la proposta formulada pel Comité de Direcció i en virtut del que disposa l'article 5.2 b) del citat Decret 45/1996, de 25 de març, resolc:
  
Article 1
  
Aprovar els programes d'actuació de l'Agència Valenciana del Turisme corresponents a l'exercici 1999, de conformitat amb la proposta formulada pel Comité de Direcció de l'Agència, en la sessió de 15 de febrer de 1999.
  
Article 2
  
Fer públics els programes d'actuació de l'Agència Valenciana del Turisme corresponents a l'exercici 1999, destinats al suport d'actuacions dutes a terme pel sector turístic.
  
Article 3
  
Els programes d'actuació de l'Agència, que comporten suport directe al sector turístic, són els següents:
  
A) Programa d'empreses turístiques
  
1. Incentius preferents
  
1.1. Implantació i millora de sistemes de seguretat
  
Iniciativa recolzada: millora efectiva dels mitjans i sistemes de seguretat en els establiments turístics tendents a evitar riscos per incendis, catàstrofes, robatoris o d'altres tipus, amb especial atenció a l'adaptació a la norma de protecció contra incendis NBE-CPI-96, adaptació a la norma UNE 100-030-94, i millora de cablatges elèctrics que augmenten substancialment els nivells de seguretat.
  
Aquest programa no atendrà les inversions realitzades en places de nova creació.
  
Beneficiaris: empreses propietàries o explotadores d'establiments hotelers, apartaments turístics, establiments de restauració, campaments turístics, allotjaments rurals, bars, agències de viatges i empreses d'oferta turística complementària.
  
Quantia de l'ajuda: percentatge del 30% de cost incentivable, fins a un límit màxim de 10 milions de pessetes
  
Termini de presentació de sol·licituds: fins al 30 d'abril de 1999.
  
1.2. Reducció i millor aprofitament del consum d'aigua i energia, i millora mediambiental en establiments turístics
  
Iniciativa recolzada: millora de l'aprofitament i optimació de l'ús de l'aigua i l'energia en els establiments turístics, i incentivació d'actuacions l'objecte de les quals siga la implantació de sistemes de millora mediambiental.
  
Aquest programa no atendrà les inversions realitzades en places de nova creació.
  
Beneficiaris: empreses propietàries o explotadores d'establiments hotelers, apartaments turístics, establiments de restauració, campaments turístics, allotjaments rurals, bars, agències de viatges i empreses d'oferta turística complementària.
  
Quantia de l'ajuda: percentatge del 30% del cost incentivable, fins a un límit màxim de 10 milions de pessetes
  
Termini de presentació de sol·licituds: fins al 30 d'abril de 1999.
  
1.3. Millora de les condicions higienicosanitàries de restaurants, cafeteries i bars
  
Iniciativa recolzada: millora efectiva de les instal·lacions higienicosanitàries dels mencionats establiments, mitjançant una innovació d'aquestes, que afecte tant a l'espai físic com als complements que s'hi ubiquen.
  
Aquest programa no atendrà les inversions realitzades en establiments de nova creació.
  
Beneficiaris: empreses propietàries o explotadores de restaurants, cafeteries i bars.
  
Quantia de l'ajuda: percentatge del 30% del cost incentivable, fins a un límit màxim de 5 milions de pessetes
  
Termini de presentació de sol·licituds: fins al 30 d'abril de 1999.
  
1.4. Adaptació a la reglamentació hotelera vigent
  
Iniciativa recolzada: adaptació dels establiments hotelers al Decret 153/93 de 17 d'agost del Govern Valencià, regulador dels establiments hotelers de la Comunitat Valenciana
  
Beneficiaris: empreses propietàries i explotadores de places hoteleres.
  
Quantia de l'ajuda: percentatge del 25% del cost incentivable, fins a un límit màxim de 10 milions de pessetes
  
Termini de presentació de sol·licituds: fins al 30 d'abril de 1999.
  
1.5. Adaptació a la implantació de l'euro i a l'efecte 2000.
  
Iniciativa recolzada: suport a les actuacions tendents a l'adaptació de mitjans informàtics i de telecomunicacions en establiments turístics a les necessitats derivades de la integració d'Espanya en el procés de moneda única europea, així com a l'anomenat "efecte 2000"
  
Beneficiaris: agències de viatges, empreses propietàries o explotadores d'establiments hotelers, apartaments turístics, establiments de restauració, campaments turístics, allotjaments rurals, bars i empreses d'oferta turística complementària.
  
Quantia de l'ajuda: percentatge fins al 20% del cost incentivable, fins a un límit màxim d'un milió de pessetes.
  
Aquestes ajudes resultaran incompatibles amb qualssevol altres establertes en aquest apartat A d'aquest article tercer.
  
Termini de presentació de sol·licituds: fins al 30 d'abril de 1999.
  
2. Incentius a la diversificació turística
  
2.1. Creació i qualificació d'establiments de turisme de salut
  
Iniciativa recolzada: creació i modernització d'establiments termals i altres que, per la seua oferta específica en matèria de turisme de salut, responguen a les motivacions i necessitats determinades per la demanda turística. Únicament es consideraran aquelles inversions en obra civil, instal·lacions i equipaments relatius a centres de turisme de salut.
  
Beneficiaris: empreses que pretenguen realitzar inversions relacionades amb la finalitat assenyalada.
  
Quantia de l'ajuda: percentatge variable fins al 25% del cost incentivable amb un límit màxim en la quantia de l'ajuda de 10 milions de pessetes en el cas que siga modernització, i de 15 milions de pessetes si es tracta de creació
  
Termini de presentació de sol·licituds: fins al 30 d'abril de 1999.
  
2.2. Creació i adequació d'establiments de turisme rural
  
Iniciativa recolzada: creació i adequació d'establiments de turisme rural, per a acollir-se al Decret 253/94, regulador de l'allotjament turístic rural en l'interior de la Comunitat Valenciana.
  
Beneficiaris: empreses que pretenguen realitzar inversions relacionades amb la finalitat assenyalada.
  
Quantia de l'ajuda: percentatge variable fins al 25% del cost incentivable, amb un límit màxim en la quantia de l'ajuda de 10 milions de pessetes en el cas que siga modernització, i de 15 milions de pessetes si es tracta de creació
  
Termini de presentació de sol·licituds: fins al 30 d'abril de 1999.
  
3. Incentius a la creació de nous productes i millora de l'oferta turística
  
3.1. Qualificació i innovació dels establiments turístics
  
Iniciativa recolzada: increment i millora dels nivells de qualitat i servei de les infraestructures dels establiments turístics de la Comunitat Valenciana.
  
Beneficiaris: empreses propietàries o explotadores d'establiments hotelers, apartaments turístics, establiments de restauració, campaments turístics, allotjaments rurals, bars, agències de viatges i empreses d'oferta turística complementària.
  
Quantia de l'ajuda: percentatge variable fins al màxim de 25% del cost incentivable, amb un límit màxim en la quantia de l'ajuda de 10 milions de pessetes
  
Termini de presentació de sol·licituds: fins al 30 d'abril de 1999.
  
3.2. Creació de nous establiments turístics
  
Iniciativa recolzada: creació d'oferta turística d'allotjament i restauració en zones deficitàries d'aquestes.
  
Beneficiaris: empreses que pretenguen realitzar inversions relacionades amb la finalitat assenyalada.
  
Quantia de l'ajuda: percentatge variable fins un màxim del 25% del cost incentivable, amb un límit màxim en la quantia de l'ajuda de 15 milions de pessetes
  
Termini de presentació de sol·licituds: fins al 30 d'abril de 1999.
  
3.3. Creació d' oferta turística complementària
  
Iniciativa recolzada: creació d'oferta turística complementària de notori interés per a l'activitat turística.
  
Beneficiaris: empreses que pretenguen realitzar inversions relacionades amb la finalitat assenyalada.
  
Quantia de l'ajuda: percentatge fins al màxim d'un 25% del cost incentivable, amb un límit màxim de 15 milions de pessetes
  
Termini de presentació de sol·licituds: fins al 30 d'abril de 1999.
  
4. Programa Qualitur d'implantació de l'excel·lència en la gestió de l'empresa turística valenciana.
  
Iniciativa recolzada: desenvolupament en les empreses turístiques de programes d'implantació de sistemes de qualitat que conduesquen a l'obtenció de la certificació corresponent d'assegurament de qualitat o de gestió mediambiental.
  
Beneficiaris: empreses propietàries o explotadores d'establiments hotelers, apartaments turístics, establiments de restauració, campaments turístics, allotjaments rurals, bars, agències de viatges i empreses d'oferta turística complementària.
  
Quantia de l'ajuda: fins al 75%, amb un límit de 2 milions de pessetes. Les ajudes seran de la despesa corrent efectuada per a l'obtenció d'una certificació d'un dels sistemes de qualitat següents: certificació de l'Institut per a la Qualitat Hotelera Espanyola, certificacions RYD 9650 i ISO 14.000, atorgades per entitat oficialment acreditada per ENAC i aquells sistemes reconeguts per l'Agència Valenciana del Turisme a través del Departament de Qualitat "Qualitur".
  
Solament es tindran en compte les justificacions de despesa amb data posterior a la de la sol·licitud d'ajuda, i no es consideraran les justificacions de data posterior a l'obtenció oficial de la certificació.
  
Solament s'atorgarà l'ajuda en el cas de l'obtenció efectiva de la certificació corresponent, i es no considerarà en cap cas l'ajuda sense aquest requisit.
  
Aquestes ajudes s'estableixen sota el règim de mínimis, per la qual cosa l'import d'aquestes no podrà fer que l'import total d'ajudes en règim de mínimis que reba l'entitat beneficiària de qualssevol altres organismes, durant un període de tres anys, siga superior al límit de 100.000 euros (48.607.246 pessetes)
  
Termini de presentació de sol·licituds: fins al 30 d'abril de 1999.
  
B) Programes Generals:
  
1. Suport a la Cooperació
  
Iniciativa recolzada: suport al desenvolupament de la comercialització d'empreses d'allotjament turístic, mitjançant l'ajuda en la despesa que supose la nova contractació d'un executiu de vendes.
  
Beneficiaris: col·lectius de tres o més empreses d'allotjament turístic, constituïdes a tal efecte en associacions empresarials, societats d'empreses, agrupacions o unions d'empreses, o vinculades entre si a través d'acords o contractes de col·laboració empresarial, sempre que complesquen els requisits següents:
  
- que el total del col·lectiu empresarial sume més de mil places d'allotjament autoritzades.
  
- que inicien un projecte de comercialització que s'estime d'interés per l'Agència Valenciana del Turisme.
  
- que el col·lectiu o acord empresarial s'haja constituït o atorgat per al fi de la comercialització.
  
Quantia de l'ajuda: l'ajuda serà de caràcter bianual, i no podrà superar la quantia d'aquesta els límits següents:
  
- El 90% del cost de la contractació del personal, amb un límit màxim de tres milions de pessetes el primer any
  
- El 45 % del cost de la contractació del personal, amb un límit màxim de dos milions de pessetes el segon any.
  
La concessió de l'ajuda per al segon any estarà subjecta a l'existència de crèdit pressupostari adequat i suficient i a l'avaluació positiva corresponent a les activitats realitzades que, a tal objecte, s'haurà d'adjuntar a la nova sol·licitud.
  
Les ajudes adjudicades, si escau, en aquest programa, es formalitzaran mitjançant conveni de col·laboració amb les agrupacions o col·lectius d'empreses afectades, on s'especificaran els requisits, condicions, i altres detalls per a la correcta justificació de l'execució dels projectes, i quedaran excloses de l'àmbit normatiu del Decret 93/1996, de 21 de maig, del Govern Valencià.
  
Termini de presentació de sol·licituds: fins al 30 d'abril de 1999.
  
2. Gestió del Pla Futures.
  
Iniciativa recolzada: millora de la competitivitat del sector turístic de la Comunitat Valenciana, gestionant directament els fons transferits en l'àmbit del Pla Marc de Competitivitat del Turisme Espanyol 1996-1999, d'acord amb el que disposa el Reial Decret 2.346/96, de 8 de novembre (BOE nº 283, de 23 de novembre), o normativa que el substituesca, i tramitant-se els expedients segons el procediment general establert en la normativa sobre ajudes al sector turístic de la Comunitat Valenciana, en tot allò que procedesca.
  
Quantia de l'ajuda: percentatges i límits segons el que estableix el citat reial decret.
  
Termini de presentació de sol·licituds: fins al 30 d'abril de 1999.
  
C) Programa de suport a accions formatives a iniciativa del sector.
  
Iniciativa recolzada: la millora de la qualitat dels serveis turístics mitjançant la realització de cursos de reciclatge professional o de qualsevol altra activitat de formació, tant contínua com ocupacional.
  
Beneficiaris: els assenyalats en el número 2 de l'article 14 del Decret 93/1996, de 21 de maig, del Govern Valencià, sobre concessió d'ajudes en matèria de turisme.
  
Quantia de l'ajuda: l'import màxim de l'ajuda serà el 100% del mòdul establert a càrrec del Fons Social Europeu, actualment establert en el resultat de multiplicar el nombre d'hores, pel nombre d'alumnes del curs, per 1000.
  
Termini de presentació de sol·licituds: fins al 30 d'abril de 1999.
  
Article 4
  
U. Les sol·licituds de les ajudes que comporten suport directe, assenyalades en l'article tercer anterior, es tramitaran en funció de l'existència en l'expedient de la documentació necessària per a la tramitació d'aquest, i sempre que hi haja disponibilitat pressupostària adequada i suficient, i podran ser resoltes amb caràcter preferent en atenció a l'interés turístic singular del projecte, en relació directa amb el compliment dels objectius de l'Agència.
  
Dos. Les sol·licituds corresponents a les ajudes ressenyades en l'apartat A), números 1, 2 i 3 de l'article tercer anterior seran ateses segons l'ordre següent:
  
1r. Incentius preferents.
  
2n. Diversificació de l'oferta turística.
  
3r. Creació de nous poductes i millora de l'oferta turística.
  
Tres. Així mateix, les ajudes descrites en l'apartat A), números 1, 2 i 3 de l'article 3r anterior, podran ser concedides, excepcionalment, amb caràcter plurianual, -de 2 anualitats com a màxim-, a aquells projectes incentivables la finalització dels quals excedesca l'anualitat pressupostària. En aquests casos, hauran de complir-se en l'execució del projecte, les fases inicialment previstes i descrites en la sol·licitud d'ajuda, i quedarà supeditada la total eficàcia de l'ajuda a l'aprovació de la corresponent consignació pressupostària adequada i suficient per a cada exercici.
  
Quatre. No es podrà accedir al règim de programes previstos en l'article anterior d'aquesta resolució, sense estar al corrent de les obligacions fiscals i davant de la Seguretat Social, en els termes que estableix l'Ordre de la Conselleria d'Economia i Hisenda, de 30 de maig de 1996 (DOGV nº 2.775, de 21 de juny).
  
Cinc. Les ajudes considerades en els apartats A i C de l'article anterior es concediran en el marc del que disposa el Decret 93/1996, de 21 de maig, del Govern Valencià, sobre concessió d'ajudes en matèria de turisme (DOGV 2.753, de 22 de maig de 1996). Si la Generalitat Valenciana aprovara durant 1999 alguna norma que establira modificacions o substituïra el que disposen les disposicions mencionades, aquestes o les noves normes serien d'aplicació directa.
  
Sis. Els incentius previstos en l'article tercer anterior seran totalment compatibles amb qualssevol altres de naturalesa oficial que el sol·licitant poguera obtenir per aquest projecte, a condició que una vegada sumats a l'ajuda concedida a càrrec d'aquests programes, no se superen els límits màxims establerts observant les normes comunitàries sobre ajudes, i això sense perjudici de les incompatibilitats establertes en l'apartat A núm. 1.5 i límits de l'apartat A núm. 4, del citat article tercer anterior.
  
Article 5
  
U. Per a l'avaluació dels programes d'actuació de l'Agència Valenciana del Turisme, ressenyats en els apartats A i B número 2, de l'article tercer d'aquesta resolució, es constitueix una Comissió d'Avaluació amb la següent composició:
  
- El director de l'Àrea de Producte, que actuarà com a president.
  
- El cap del Servei d'Assistència Turística i Incentius, que actuarà com a vicepresident.
  
- El cap del Servei de Gestió Econòmica.
  
- El cap del Servei Territorial de Turisme d'Alacant.
  
- El cap del Servei Territorial de Turisme de Castelló.
  
- El cap del Servei Territorial de Turisme de València.
  
- El cap de l'Oficina d'Administració Turística de Benidorm.
  
- Un tècnic del Servei d'Assistència Turística i Incentius, que actuarà com a secretari.
  
Dos. Per a l'avaluació dels programes d'actuació de l'Agència Valenciana del Turisme, ressenyats en l'apartat C de l'article tercer d'aquesta resolució, es constitueix una Comissió d'Avaluació amb la següent composició:
  
- El cap del Servei d'Actuacions Formatives, que actuarà com a president.
  
- El director del Centre de Turisme per a la Qualificació Professional de Benidorm.
  
- El director del Centre de Turisme per a la Qualificació Professional d'Alacant.
  
- El cap del Servei de Gestió Econòmica.
  
- Un tècnic de la Secció de Formació, que actuarà com a secretari.
  
Tres. L' Agència Valenciana del Turisme, per si, o a través de qualssevol persones o entitats que designe, podrà, en tot moment, efectuar les actuacions de comprovació o verificació de la inversió o realització de l'actuació, sense perjudici d'altres actuacions inspectores o de comprovació que pogueren desenvolupar-se a instàncies de la Unió Europea o pel control financer de la Intervenció General de la Conselleria d'Economia i Hisenda de la Generalitat Valenciana, o altres organismes competents.
  
Quatre. Amb la finalitat de facilitar la consecució dels fins i objectius d'aquesta resolució, l'Agència Valenciana del Turisme podrà donar trasllat de les sol·licituds d'ajudes a altres programes o convocatòries d'ajudes.
  
Cinc. Es delega en les directors d'Àrea competents de l'Agència Valenciana del Turisme, la resolució de les incidències que es produesquen amb posterioritat a la concessió de les ajudes considerades en el Decret 93/1996, del Govern Valencià, i en especial els supòsits de:
  
Canvis de titularitat.
  
Canvis d'ubicació.
  
Pròrrogues per a l'execució del projecte i per al compliment de les condicions particulars de la concessió, que seran concedides sempre amb caràcter excepcional.
  
Modificacions justificades del projecte original.
  
Tot l'anterior, sense perjudici que l'òrgan delegant puga en qualsevol moment sol·licitar per a si la resolució de qualsevol incidència.
  
Article 6
  
U. Altres programes d'actuació de l'Agència, que comporten suport al sector turístic de diferent naturalesa als ressenyats en l'article anterior són els següents:
  
A) Senyalització turística.
  
1. Programa de col·laboració per a la senyalització turística d'entorns urbans i periurbans.
  
Iniciativa recolzada: la millora de la senyalització turística per a facilitar als visitants l'accés i ús dels serveis, ofertes i productes turístics i la millora de la identificació i interpretació dels recursos culturals i mediambientals de la nostra Comunitat, mitjançant la col·laboració amb els respectius ajuntaments, amb dues línies d'actuació, per una part entorns urbans i periurbans, i per una altra, senyalització estàtica singular.
  
La línia de suport corresponent a la senyalització d'entorns urbans i periurbans inclou els projectes de senyalització integral de nuclis urbans que consideren la senyalització vertical de serveis públics i recursos turístics.
  
La línia de suport a la senyalització estàtica singular es refereix a projectes de senyalització vertical informativa en platges, recorreguts turístics urbans, interpretació de monuments, etc.
  
Beneficiaris: entitats locals (ajuntaments, mancomunitats i diputacions).
  
Quantia de l'ajuda: l'import màxim de col·laboració econòmica serà fins al 33% del cost pressupostat (sense IVA) d'execució del projecte de senyalització fins a un màxim de set milions de pessetes en el cas de senyalització integral de nuclis urbans, i dos milions de pessetes en el cas de senyalització estàtica singular.
  
Termini de presentació de sol·licituds: fins al 30 d'abril de 1999
  
Documentació: juntament amb l'imprés de sol·licitud de col·laboració, haurà de presentar-se certificació de l'acord pel qual s'aprove l'execució del projecte de senyalització i el projecte tècnic visat pels tècnics de l'entitat local, que incloga llista de recursos a senyalitzar, ubicacions, disseny dels senyals, materials, pressupost total sense IVA i calendari d'execució.
  
L'adjudicació, justificació, liquidació i altres bases de l'actuació s'articularan mitjançant l'atorgament del corresponent conveni de col·laboració.
  
2. Programa de col·laboració per a la senyalització de rutes ecoturístiques.
  
Iniciativa recolzada: la senyalització turística per a facilitar als visitants l'accés i ús dels serveis, ofertes i productes turístics, mitjançant la millora de la identificació i interpretació dels recursos mediambientals de la nostra Comunitat a través de la senyalització de rutes i recorreguts d'interés ecològic i natural.
  
Beneficiaris: entitats locals (ajuntaments, mancomunitats i diputacions).
  
Quantia de l'ajuda: l'import màxim de col·laboració econòmica serà fins al 33% del cost pressupostat (sense IVA) d'execució del projecte de senyalització fins a un màxim de dos milions de pessetes.
  
Termini de presentació de sol·licituds: fins al 30 d'abril de 1999
  
Documentació: juntament amb l'imprés de sol·licitud de col·laboració, haurà de presentar-se certificació de l'acord pel qual s'aprove l'execució del projecte de senyalització i el projecte tècnic visat pels tècnics de l'entitat local, que incloga llista de recursos a senyalitzar, ubicacions, disseny dels senyals, materials, pressupost total sense IVA i calendari d'execució.
  
L'adjudicació, justificació, liquidació i altres bases de l'actuació s'articularan mitjançant l'atorgament del corresponent conveni de col·laboració.
  
B) Programa de suport a la difusió de la marca turística de la Comunitat Valenciana.
  
1. Programa de col·laboració amb entitats locals (ajuntaments, mancomunitats i diputacions i els seus corresponents patronats de turisme) amb les modalitats següents:
  
1.1. Iniciativa recolzada: projectes municipals tendents a cobrir les necessitats d'informació en destinació per a complir les seues funcions de serveis postvenda i que incloguen la marca turística "Comunitat Valenciana".
  
Quantia de l'ajuda: l'import màxim de col·laboració econòmica serà fins al 25% del cost total d'edició fins a un límit màxim de 500.000 pessetes, per projecte.
  
Termini de presentació de sol·licituds: fins al 30 d'abril de 1999.
  
1.2. Iniciativa recolzada: projectes orientats a la producció de materials de comunicació de caràcter promocional, que incloguen la marca turística "Comunitat Valenciana".
  
Quantia de l'ajuda: l'import màxim de col·laboració econòmica serà fins al 15% del cost total d'edició amb un límit màxim de 250.000 pessetes, per projecte.
  
Termini de presentació de sol·licituds: fins al 30 d'abril de 1999.
  
L'aportació econòmica de l'Agència Valenciana del Turisme no superarà, per sol·licitant o beneficiari, en cap cas la quantitat d'1.500.000 pessetes IVA inclòs.
  
2. Programa de col·laboració amb empreses i associacions:
  
Iniciativa recolzada: l'edició de materials de comunicació, que incloguen la marca turística "Comunitat Valenciana", per a la promoció i comercialització de les ofertes d'empreses i associacions turístiques.
  
Beneficiaris: associacions empresarials vinculades al sector turístic i empreses turístiques de la Comunitat Valenciana, degudament inscrites en els corresponents registres de l'Agència Valenciana del Turisme.
  
Quantia de l'ajuda: l'import màxim de col·laboració econòmica serà fins al 15% del cost total d'edició amb un límit màxim de 250.000 pessetes del cost total d'edició, i no podran tampoc superar per sol·licitant o beneficiari la quantitat de 850.000 pessetes, IVA inclòs.
  
Termini de presentació de sol·licituds: fins al 30 d'abril de 1999.
  
C) Difusió d'esdeveniments turístics.
  
1. Programa de suport a accions de difusió d'esdeveniments de caràcter turístic de la Comunitat Valenciana.
  
Iniciativa recolzada: l'impuls mitjançant la difusió de les iniciatives en l'activitat promocional d'esdeveniments de caràcter turístic, quan la singularitat de l'acció constituesca un vehicle per a la promoció d'una destinació o producte turístic de la Comunitat Valenciana.
  
Beneficiaris: empreses i grups d'empreses del sector, associacions sectorials i entitats turístiques.
  
Quantia de l'ajuda: l'import màxim de col·laboració econòmica serà fins al 50% de les despeses de difusió i publicitat amb un límit màxim d'1.000.000 pessetes (IVA inclòs).
  
Termini de presentació de sol·licituds: fins al 31 de maig de 1999, els esdeveniments a celebrar entre gener i agost de 1999, i fins al 31 d'octubre de 1999, les sol·licituds corresponents a esdeveniments a celebrar entre setembre i desembre de 1999.
  
D) Programa de beques
  
Iniciativa recolzada: la realització de pràctiques professionals en matèria de turisme. La quantia, les característiques i el termini per a la presentació de sol·licituds per al programa de beques s'ajustarà al que estableix en la seua convocatòria específica, a publicar en el DOGV, d'acord amb la normativa aplicable en la matèria.
  
Article 7
  
Els programes d'actuació que incloguen ajudes directes, com a transferències genèriques, per a l'exercici 1999, estan dotats pressupostàriament de la següent forma:
  
Capítol IV 27.000 milers de pessetes.
  
Capítol VII 620.000 milers de pessetes.
  
La concessió d'ajudes queda subjecta, en tot cas, a l'existència de consignació pressupostària adequada i suficient.
  
Article 8
  
1. En relació a la gestió dels pagaments anticipats que, amb caràcter excepcional i amb la consideració prèvia de les singularitats de cada cas, l'Agència, en l'execució dels programes d'actuació que comporten ajudes, subvencions i altres formes de finançament, puga tramitar, valdrà el que estableix l'article 47 bis del Text Refós de la Llei d'Hisenda Pública de la Generalitat Valenciana, segons redacció atorgada a aquest per l'article 23 de la Llei 8/1995, de 29 de desembre, l'article 20 de Llei 14/97, de 26 de desembre, i l'article 16 de la Llei 10/1998, de la Generalitat Valenciana, de Mesures Fiscals, Administratives i d'Organització de la Generalitat Valenciana, i modificada per l'article 11 de la Llei 3/1996, de 30 de desembre, de la Generalitat Valenciana, i número 6 de l'article 20 de la Llei 14/1997, de 26 de desembre de 1997, de la Generalitat Valenciana.
  
2. En el supòsit que les inversions s'efectuen mitjançant un contracte d'arrendament financer (leasing), l'opció de compra haurà d'haver estat efectuada amb anterioritat al pagament de la subvenció. Això no obstant, podrà efectuar-se el pagament sempre que pendent l'exercici de l'opció, s'afiance mitjançant aval bancari l'import total subvencionat que quedarà subjecte a l'exercici de la mencionada opció, i podrà executar-se l'aval en el supòsit que arribat el moment de l'opció, el beneficiari no acreditara haver-la exercit dins del termini que s'assenyale en la resolució d'atorgament de l'ajuda.
  
Article 9
  
La descripció detallada dels programes, així com l'especificació de les condicions d'accés, termini, documentació a presentar, lloc de presentació de sol·licituds, etc., estaran a disposició dels interessats a l'Agència Valenciana del Turisme, av. d'Aragó, 30 de València, als serveis territorials de Turisme d'Alacant (c/ Churruca, 30), de Castelló de la Plana (Pl. Maria Agustina, núm. 5), de València (Pl. Alfons el Magnànim, núm. 15), i a l'Oficina d'Administració Turística de Benidorm (c/ Joan Fuster Zaragoza, núm. 2, Edif. Aquàrium 1r).